རྒྱ་གཞུང་གིས་བོད་མིའི་ཐོག་གདུག་རྩུབ་ཅན་གྱི་སྲིད་བྱུས་ལག་བསྟར་བྱེད་བཞིན་ཡོད་པ་མ་ཟད།ཉེ་ཆར་ཡང་བོད་མི་བརྒྱད་དང་འབྲེལ་ཆགས་ནང་མི་ལ་རང་ལུས་མེར་སྲེག་གི་དོན་རྐྱེན་དང་འབྲེལ་བ་ཡོད་སྐོར་གྱི་ཉེས་མིང་འོག་ཁྲིམས་མཐུན་མིན་པའི་བཙོན་འཇུག་གི་ཁྲིམས་ཐག་བཅད་ཡོད་ནའང།ད་དུང་བོད་ནང་རང་ལུས་མེར་སྲེག་གི་ལམ་ནས་རྒྱ་གཞུང་ལ་ཞི་རྒོལ་གནང་དང་གནང་མུས་ཆགས་ཡོད།ད་བར་རང་ལུས་མེར་སྲེག་གཏོང་མཁན་རྒྱལ་གཅེས་པ་ཡོངས་ཀྱིས་༸གོང་ས་མཆོག་བོད་ལ་གདན་འདྲེན་ཞུ་དགོས་པ་དང་།བོད་མིར་རང་དབང་དགོས་ཞེས་མགྲིན་དབྱངས་གཅིག་གྱུར་སྒོ་ནས་འབོད་སྒྲ་བསྒྲགས་དང་སྒྲོག་མུས་ཡིན།